***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 26. schôdza výboru

 K číslu: 3646/2011

**145**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 22. novembra 2011**

k vládnemu návrhu zákona o spotrebnej dani z alkoholických nápojov (tlač 512)

 **Výbor Národnej rady Slovenskej republiky**

 **pre pôdohospodárstvo a životné prostredie**

 **A. s ú h l a s í**

s vládnym návrhom zákona o spotrebnej dani z alkoholických nápojov s týmito pripomienkami:

1. V § 2 ods. 1 písm. c) sa slová „Melilla a Kanárske ostrovy“ nahrádzajú slovami „územia Melila a Kanárskych ostrovov“.

 Navrhuje sa precizovanie ustanovenia.

1. V § 4 ods. 5 sa slová „a táto“ nahrádzajú slovami „ak táto“.

 Navrhuje sa precizovanie ustanovenia.

1. V § 6 ods. 11 sa slová „publikačnom prostriedku“ nahrádzajú slovami „rezortnom publikačnom prostriedku“.

 Navrhuje sa precizovanie ustanovenia.

1. V § 7 ods. 2 písm. g) sa slová „na použitie v rámci aktivít“ nahrádzajú slovami „na použitie v súvislosti s aktivitami“.

Navrhuje sa použitie rovnakej úpravy tak, ako je použitá v ďalšom texte zákona.

1. V § 9 ods. 3 písm. f) sa slová „odseku 18“ nahrádzajú slovami „odseku 17“.

Problematika, na ktorú sa odkazuje, je upravená v odseku 17.

1. V § 9 ods. 4 písm. e) sa za slovo „poistného“ vkladajú slová „a na príspevkoch na starobné dôchodkové sporenie“.

Rovnakú úpravu je potrebné vykonať v celom texte zákona ( § 15 ods. 4 písm. e), § 16 ods. 17 písm. a) druhom bode, § 19 ods. 4 písm. e), § 20 ods. 4 písm. e), § 49 ods. 3 písm. c), § 52 ods. 3 písm. d), § 53 ods. 2 písm. i), § 54 ods. 11 písm. g), § 73 ods. 12 písm. d).

Doplnenie sa navrhuje z dôvodu spresnenia ustanovenia v súlade s § 1 ods. 2 zákona č. 461/2003 Z. z. o sociálnom poistení, podľa ktorého predmetom sociálneho poistenia je aj výber, registrácia a postúpenie príspevkov na starobné dôchodkové sporenie.

1. V § 10 ods. 1 písm. g) sa za slovo „regeneráciou“ vkladajú slová „užívateľským podnikom“.

Navrhuje sa precizovanie ustanovenia.

1. V § 19 ods. 15 písm. c) sa slová „doplnenie zábezpeky“ nahrádzajú slovami „zvýšenie zloženej zábezpeky“ a v písm. d) sa slová „doplnenie zábezpeky“ nahrádzajú slovami „doplnenia zloženej zábezpeky“.

Navrhuje sa precizovanie ustanovenia v nadväznosti na znenie ustanovení § 19 ods. 10 a 11 návrhu zákona.

1. V § 23 ods. 1 sa slová „§ 23, 24, 25 neustanovuje“ nahrádzajú slovami „§ 23 až 25 neustanovujú“.

 Ide o legislatívno-technickú úpravu.

1. V § 32 ods. 2
2. v písm. a) sa na konci pripájajú slová „(ďalej len „diplomatická misia, konzulárny úrad“)“,
3. v písm. c) sa na konci pripájajú slová „(ďalej len „diplomatický zástupca misie“)“,
4. v písm. d) sa na konci pripájajú slová „(ďalej len „konzulárny úradník“)“,
5. v písm. e) sa na konci pripájajú slová „(ďalej len „člen administratívneho a technického personálu“)“,
6. v písm. f) sa na konci pripájajú slová „(ďalej len „konzulárny zamestnanec“)“,
7. v písm. g) sa na konci pripájajú slová „(ďalej len „úradník medzinárodnej organizácie“)“.

Zavedenie legislatívnych skratiek reaguje na ich použitie v prílohe č. 1 k zákonu

1. V § 46 ods. 5 písm. c) sa slová „má overené24) skladovacie zariadenie“ nahrádzajú slovami „má overené skladovacie nádrže24)“ a v odseku 6 sa označenie odkazu 24 umiestňuje nad slovo „nádrže“.

Navrhuje sa spresnenie ustanovení a ich pojmové zjednotenie.

1. V § 47 ods. 2 sa slová „a regionálneho rozvoja“ nahrádzajú slovami „a rozvoja vidieka“.

 Ide o spresnenie názvu ministerstva.

1. V § 49 ods. 10 druhá veta znie: „Na daňové priznanie sa uplatní § 12 primerane.“.

 Ide o legislatívno-technickú úpravu.

1. V § 53 ods.1 sa slovo „ uzavretia“ nahrádza slovom „uzatvorenia“.

 Navrhuje sa použitie jednotnej terminológie.

1. V § 55 ods. 2 sa slová „podľa § 48 ods. 7“ nahrádzajú slovami „podľa § 49 ods. 7“ a slová „§ 15 ods. 10“ nahrádzajú slovami „§ 15 ods.11“.

 Navrhuje sa zosúladiť vnútorné odkazy.

1. V § 60 ods. 1 úvodná veta znie: „Víno a medziprodukt sú oslobodené od dane, ak sú určené na“ a v ods. 2 sa slovo „vyrobený“ nahrádza slovom „vyrobené“ a slová „je určený“ sa nahrádzajú slovami „sú určené“.

 Ide o jazykovú úpravu.

1. V § 70 ods. 1 písm. h) sa slovo „ustanovenie“ nahrádza slovami „povinnosti uvedené v“, v písmene j) sa za slovo „poruší“ vkladajú slová „povinnosti uvedené v“ a v písmenách n) a q) sa za slovo poruší“ vkladajú slová „povinnosť uvedenú v“.

Navrhuje sa zjednotenie ustanovenia. o správnych deliktoch.

1. V § 70 ods. 2 písm. k) sa na konci pripájajú slová „a m“.

V tejto súvislosti sa vypúšťa text pod písmenom l) a vykonajú zmeny v označení nasledujúcich písmen.

Ide o legislatívno-technickú úpravu.

1. V § 71 ods. 1 písm. d) sa za slovo „poruší“ vkladajú slová „povinnosť uvedenú v“.

Navrhuje sa jednotná úprava ako v § 70 návrhu zákona.

1. Pod § 72 sa vkladá nadpis, ktorý znie: „Spoločné ustanovenia“ a pod § 77 sa vkladá nadpis, ktorý znie: „Zrušovacie ustanovenia“.

 Navrhuje sa doplniť nadpisy.

1. Nadpis pod 76 znie: „Prechodné ustanovenia k úpravám týkajúcich sa alkoholických nápojov, ktorými sú lieh, víno a pivo“.

Navrhuje sa úprava nadpisu.

1. V § 73 sa slová „predpisu účinného“ nahrádzajú slovami „zákona č. 105/2004 Z. z. účinného“, a to v celom texte a v odseku 2 sa slová „je povinný“ nahrádzajú slovami „je povinná“.

Navrhuje sa spresniť a zjednotiť ustanovenie.

 **B. o d p o r ú č a**

 **Národnej rade Slovenskej republiky**

vládny návrh zákona o spotrebnej dani z alkoholických nápojov **schváliť s pripomienkami.**

 **C. u k l a d á**

 **predsedníčka výboru**

oznámiť stanovisko výboru k uvedenému vládnemu návrhu zákona predsedovi Výboru Národnej rady Slovenskej republiky pre financie a rozpočet.

Ľuboš **Martinák** Mária **S a b o l o v á**

overovateľ výboru predsedníčka výboru